UEFA Liga prvaka 2009/2010.
UEFA Liga prvaka 2009/10. je 55. izdanje evropskog elitnog nogometnog klupskog takmičenja, a 18. po redu otkako se Liga prvaka igra po novom modelu. U takmičenju učestvuju 76 timova iz 52 nogometna saveza, a samo nogometni savez Lihtenštajna nema predstavnika u ovom takmičenju. Takmičenje počinje 30. juna 2009. godine, prvom kvalifikacionom rundom, a završava finalnom utakmicom 22. maja 2010. godine na stadionu Santiago Bernabéu u Madridu. Pravo na učestvovanje u Ligi prvaka određuje se na osnovu petogodišnjeg UEFA koeficijenta, prema kojem nogometni savezi imaju odgovarajući broj predstavnika u ligi. Prema koeficijentu iz 2008/09. godine: 4 predstavnika, savezi rangirani od 1 do 3 mjesta, 3 predstavnika, savezi rangirani od 4 do 6 mjesta, 2 predstavnika, savezi rangirani od 7 do 15 mjesta, 1 predstavnika, savezi rangirani od 16 do 53 mjesta, sa izuzetkom Lihtenštajna koji nema predstavnika.